সাংবাদিক হত্যার ঘটনায় কিছু জানতেন না সৌদি যুবরাজ, দাবি ট্রাম্পের

ওয়েব ডেস্ক : ২০১৮ সালে সৌদি যুবরাজ মহম্মদ বিন সলমনের (Mohammed bin Salman ) বিরুদ্ধে সাংবাদিক জামাল খাশোগি-কে হত্যার অভিযোগ উঠেছিল। নিজেদের রিপোর্টে স্পষ্ট তা উল্লেখ করেছিল মার্কিন গুপ্তচর সংস্থা। কিন্তু মঙ্গলবার সেই অভিযোগককে খারিজ করে দিলেন মার্কিন প্রেসিডেন্ট ডোনাল্ড ট্রাম্প (Donald Trump)।

সাত বছর পর মার্কিন যুক্তরাষ্ট্রে (America) গিয়েছেন সৌদি যুবরাজ। তার সামনেই এই হত্যাকাণ্ডের অভিযোগকে খারিজ করেছেন মার্কিন প্রেসিডেন্ট। এ নিয়ে প্রশ্ন উঠতেই ট্রাম্প জানিয়েছেন, যুবরাজ এই হত্যাকাণ্ড সম্পর্কে কিছুই জানতেন না। যদিও ২০২১ সালে বাইডেন প্রশাসনের শাসনকালে প্রকাশিত মার্কিন গোয়েন্দা রিপোর্টে স্পষ্ট বলা হয়েছিল, খাশোগির বিরুদ্ধে অভিযানের অনুমোদন যুবরাজই দিয়েছিলেন। তবে সেই অভিযোগককে খারিজ করে দিলেন ট্রাম্প।

আরও খবর : বিশ্বের বিভিন্ন প্রান্তে বন্ধ এক্স অ্যাকাউন্ট, খুলছে না বহু ওয়েবসাইট

যদিও এই হত্যাকাণ্ড নিয়ে মার্কিন গোয়েন্দা সংস্থার মূল্যায়ন সম্পূর্ণ আলাদা। ২০২১ সালে বাইডেন প্রশাসনের শুরুতেই প্রকাশিত এক রিপোর্টে বলা হয়েছিল, ইস্তানবুলে সৌদি কনস্যুলেটে খাশোগিকে হত্যার অনুমোদন যুবরাজই দিয়েছিলেন। সৌদি যুবরাজ অবশ্য দাবি করেন, খাশোগির মৃত্যুর তদন্তে রিয়াধ সমস্ত পদক্ষেপই নিয়েছে। অন্যদিকে সৌদি যুবরাজের প্রশংসা করে ট্রাম্প বলেন, “মানবাধিকারের ক্ষেত্রে তিনি যে কাজ করেছেন তা অসাধারণ।”

অবশ্য মানবাধিকার সংগঠনগুলির অভিযোগ, সৌদিতে এখনও বিরোধীদের দমন-পীড়ন অব্যাহত। মানবাধিকার রক্ষাকারী কর্মী থেকে শুরু করে সাংবাদিক, এমনকি সরকারের সমালোচক সাধারণ নাগরিককেও গ্রেফতার করা হচ্ছে। পাশাপাশি, মৃত্যুদণ্ডের সংখ্যাও বাড়ছে। অন্যদিকে, সরকারি নজরদারি গোষ্ঠী পাবলিক সিটিজেন-এর সহ-সভাপতি রবার্ট ওয়াইজম্যান বলেছেন, ‘ট্রাম্পের (Trump) এই মন্তব্য লজ্জাজনক এবং নিন্দনীয়। সৌদি শাসকদের সঙ্গে তাঁর ব্যক্তিগত ব্যবসায়িক সম্পর্কের প্রভাব ছাড়া এমন মন্তব্য অসম্ভব।’